नए साल से मचेगा कोहरे का कोहराम, प्रदूषण की आशंका
नई दिल्ली|कैस्पियन सेउठ रहे चक्रवातों के कारण पहाड़ों पर बर्फबारी जारी है, जो नए साल की शुरुआत में भी जारी रहेगी। उधर, बंगाल की खाड़ी से पूर्वी हवाएं चल रही हैं। मौसम विभाग के वैज्ञानिकों का कहना है कि पहाड़ों पर बर्फबारी से दिसंबर अंत में और नए साल की शुरुआत में दिल्ली में घना कोहरा छाया रहेगा। इस कारण दिल्ली में प्रदूषण बढ़ने की भी आशंका है। पश्चिमी विक्षेभ के प्रभाव के कारण रविवार और सोमवार को आसमान में बादल घिरे रहने की संभावना है और रविवार को पहाड़ी छात्रों पर बर्फबारी हो सकती है। घनी धुंध में दृश्यता शून्य हो जाएगी। शनिवार को दिल्ली का अधिकतम तापमान 21.5 और न्यूनतम तापमान 5.5 डिग्री सेल्सियस रहा। दिन के न्यूनतम तापमान में सामान्य दिनों की तुलना में 2 डिग्री सेल्सियस की कमी रही। मौसम विभाग के वैज्ञानिक कहते हैं कि पश्चिमी विक्षोभ के प्रभाव से मौसम में बदलाव देखने को मिलेगा। जिससे मैदानी क्षेत्रों में कोहरा बढ़ता जाएगा। मौसम वैज्ञानिक बताते हैं कि इस दौरान दिल्ली धुंध के गुब्बारे में बदल जाएगी। अगर हवा की रफ्तार ठीक रही तो वातावरण में प्रदूषण टिक नहीं सकेगा और अगर हवा की गति कम रही तो दिल्ली में प्रदूषण बढ़ने से कोहरा और भी घना हो जाएगा।
hin_Deva hin_Deva